กรมการค้าต่างประเทศ เดินหน้าผลักดันเชื่อม e-Form D ไปยังบูรไนได้สำเร็จ
กรมการค้าต่างประเทศ เดินหน้าผลักดันเชื่อม e-Form D ไปยังบูรไนได้สำเร็จ มั่นใจ จะเป็นโอกาสให้กับสินค้าไทยเข้าสู่ตลาดบรูไนได้เพิ่มขึ้น    นายอดุลย์ โชตินิสากรณ์ อธิบดีกรมการค้าต่างประเทศ เปิดเผยถึงความคืบหน้าโครงการเชื่อมโยงข้อมูลหนังสือรับรองทางอิเล็กทรอนิกส์ ภายใต้กรอบความตกลงการค้าเสรีอาเซียน (AFTA) หรือ e-Form D ว่า ตั้งแต่วันที่ 15 พฤษภาคม 2562 เป็นต้นไป กรมฯได้ดำเนินการขยายขอบเขตการเชื่อมโยง  e-Form D ไปยังบูรไน ซึ่งถือเป็นประเทศในอาเซียนล่าสุด หลังจากที่ได้ดำเนินการกับ อินโดนีเซีย มาเลเซีย สิงคโปร์ และเวียดนาม และอยู่ระหว่างทดสอบระบบการเชื่อมโยงฯ e-Form D กับฟิลิปปินส์และกัมพูชา ทั้งนี้ การเชื่อมโยงฯ e-Form D กับบรูไน จะช่วยสนับสนุนและอำนวยความสะดวกในการใช้สิทธิประโยชน์ ภายใต้ความตกลง AFTA ซึ่งบรูไนได้ยกเว้นการจัดเก็บภาษีนำเข้าเป็น0% สำหรับสินค้าที่ส่งออกจากไทยทุกรายการ สำหรับสินค้าส่งออกสำคัญของไทยไปยังตลาดบูรไน ได้แก่ ข้าว รถยนต์รถยนต์ไฟฟ้า เครื่องประดับ ส่วนสินค้าที่มีโอกาสในตลาดบูรไน ได้แก่ กุ้งแช่แข็งปลาปรุงแต่ง อาหารปรุงแต่งที่ทำจากธัญพืชผลไม้ น้ำดื่มรวมถึงน้ำอัดลม ซึ่งผู้ประกอบการไทยจะตัองให้ความสำคัญกับคุณภาพและมาตรฐานวัตถุดิบและกระบวนการปรุงจะต้องเป็นไปตามบทบัญญัติของศาสนาอิสลามหรือการเป็นอาหารฮาลาล